Die Universiteit van Pretoria (Tuks), wat die varsitykrieketkompetisie die afgelope twee jaar oorheers het, het hulle teen ’n begeesterde NWU-Pukke vasgeloop.
Maar alle eer aan die Pukke. Hulle het met gedissiplineerde boulwerk en ’n vyfstervertoning in die veld, die druk op die besoekers gehou.
Dit het die tuisspan die uitdaging gestel om 117 vir ’n oorwinning aan te teken. Ondanks die Potchefstromers se kolwers wat hulself nooit regtig kon inmessel nie, het hulle tog genoeg gedoen om met die titel weg te stap.
Die tuisspan, die NWU-Pukke, het op hulle beurt onstuitbaar gelyk en spelers soos hulle kaptein Wihan Lubbe en Janneman Malan het die ander spanne se boulers verrinneweer.
Maties het in die laaste groepwedstryd gewys die Pukke is nie onoorwinlik nie, deur hulle te verslaan. Pukke het in die halfeindronde teen UJ te staan gekom.
Wihan Lubbe het die week die meeste lopies aangeteken. Hy het in agt kolfbeurte 294 lopies teen ’n treftempo van 150 aangeteken.